มิกาเอลา เคาน์เตสแห่งปารีส
การเสด็จเยือนต่างประเทศ

เคาน์เตสแห่งปารีสนั้น ทรงมีพระอัจฉริยภาพในด้านการต่างประเทศและด้านการทูต พระองค์เสด็จเยือนต่างประเทศทั้งสิ้น 6 ครั้ง ดังนี้
15 - 25 มกราคม ค.ศ. 2013 เสด็จเยือนอิตาลี พระองค์ทรงเป็นสภานายิกา ของยุโรป ทรงประทานความชวยเหลือในด้านคุณภาพชีวิตของประชาชนซึ่งมีประชาชนฝรั่งเศสกว่า 5,000 คน อาศัยในอีตาลี ในการนี้ เสด็จไปทรงเข้าเฝ้าทูลละอองพระบาท เจ้าชายวิตตอรีโอ เอมานูเอเล เจ้าชายแห่งเนเปิลส์ และ เจ้าหญิงมารีนา เจ้าหญิงแห่งเนเปิลส์ ที่พระตำหนักในชาญเมืองตูริน
26 - 30 เมษายน ค.ศ. 2014 เสด็จเยือนโมร็อกโก ในการนี้ สมเด็จพระราชาธิบดีมุฮัมมัดที่ 6 แห่งโมร็อกโก พระราชทานพระบรมราชวโรกาสให้เคาน์เตสแห่งาปารีส เฝ้ามูลละอองธุลีพระบาท ณ พระราชวังมูฮัมหมัด จากนั้นทรงพาเคานต์เตสแห่งปารีสชมสวนดอกไม่ในพระราชวัง และพระราชทานแจกันดอกไม้แก่เคาน์เตสแห่งปารีส จากนั้น เคาน์เตสแห่งปารีส เสด็จไปทรงเฝ้าทูลละอองพระบาท เจ้าหญิงลัลลา ซัลมา และ เจ้าชายมูลัย ฮะซัน มกุฎราชกุมารแห่งโมร็อกโก ที่พระตำหนักในเขตกาซาบล็องกา เมืองราบัต
2 - 6 มีนาคม ค.ศ. 2016 เสด็จเยือนเดนมาร์ก โดยมีเจ้าหญิงเบเนดิกเทอแห่งเดนมาร์ก เฝ้ารับเสด็จ ซึ่ง สมเด็จพระราชินีนาถมาร์เกรเธอที่ 2 แห่งเดนมาร์ก พระราชทานรถยนต์ส่วนพระองค์ให้เคาน์เตสแห่งปารีสประทับ ซึ่งเมื่อถึงพระราชวังอามาเลียนบอร์กแล้ว ได้เข้าเฝ้าทูลละอองธุลีพระบาท สมเด็จพระราชินีนาถมาร์เกรเธอที่ 2 และ เจ้าฟ้าชายเฟรเดริค มกุฎราชกุมารแห่งเดนมาร์ก และ เจ้าหญิงแมรี มกุฎราชกุมารีแห่งเดนมาร์ก ซึ่งพระองค์ได้เสด็จไปเคารพสุสานและพระฉายาลักษณ์ เจ้าชายเฮนริกแห่งเดนมาร์ก พระราชสวามี ซึ่งเคาน์เตสแห่งปารีสและเจ้าชายเฮนริก พระราชสวามี เคยเป็นพระสหายร่วมชั้นโรงเรียนเดียวกันมาก่อน จากนั้น เสด็จทอดพระเนตรเมืองในเดนมาร์ก ซึ่งรัฐบาลเดนมาร์กจัดถวาย
2 - 9 เมษายน ค.ศ. 2018 พระองค์เสด็จเยือน ประเทศอังกฤษ เข้าเฝ้าทูลละอองธุลีพระบาท สมเด็จพระราชินีนาถเอลิซาเบธที่ 2 แห่งสหราชอาณาจักร ณ พระราชวังวินด์เซอร์ ซึ่งสมเด็จพระราชินีนาถเอลิซาเบธที่ 2 ทรงพระกรุณาโปรดเกล้าโปรดกระหม่อมพระราชทานของขวัญ ในการนี้ เสด็จไปเข้าเฝ้าทูลละอองพระบาท เจ้าชายฟิลิป ดยุกแห่งเอดินบะระ เจ้าชายชาลส์ เจ้าชายแห่งเวลส์ คามิลลา ดัชเชสแห่งคอร์นวอล ณ พระราชวังเค็นซิงตัน โดยเจ้าชายฟิลิป พระราชทานผ้าพันคอ และเจ้าชายชาลส์และคามิลลา พระราชทานสร้อยมุข ซึ่งเมื่อเข้าเฝ้าทั้ง 3 แล้ว เสด็จไปทอดพระเนตรโครงการแม่บ้านทหารในเคนต์ โดยมี แคทเธอริน ดัชเชสแห่งเคมบริดจ์ นำเสด็จ ซึ่งเคาน์เตสแห่งปารีส ได้ประทานดอกไม้แสดงความยินดีไปยัง เจ้าชายแฮร์รี ในโอกาสที่ เมแกน ดัชเชสแห่งซัสเซกซ์ พระชายาทรงครรภ์พระบุตร ซึ่งในวันที่ 9 ก่อนจะเสด็จกลับ สมเด็จพระราชินีนาถและเจ้าชายฟิลิป พระราชสวามี ทรงพระกรุณาโปรดเกล้าโปรดกระหม่อมให้ เจ้าหญิงแอนน์ พระราชกุมารี เจ้าชายแอนดรูว์ ดยุกแห่งยอร์ก ซาราห์ ดัชเชสแห่งยอร์ก เจ้าชายเอ็ดเวิร์ด เอิร์ลแห่งเวสเซกซ์ และ โซฟี เคาน์เตสแห่งเวสเซกซ์ เฝ้าส่งเสด็จ
23 - 31 พฤษภาคม ค.ศ. 2018 เสด็จเยือน ญี่ปุ่น ซึ่ง สมเด็จพระจักรพรรดิอากิฮิโตะ และ สมเด็จพระจักรพรรดินีมิจิโกะ ทรงพระกรุณาโปรดเกล้าโปรดกระหม่อมให้ เจ้าชายนารูฮิโตะ มกุฎราชกุมารแห่งญี่ปุ่น และ เจ้าหญิงมาซาโกะ มกุฎราชกุมารีแห่งญี่ปุ่น เฝ้ารับเสด็จเคาน์เคสแห่งปารีส ในโอกาสเสด็จเยือนญี่ปุ่นอย่างเป็นทางการ ในโอกาสนี้เคาน์เตสแห่งปารีสประทานพระวโรกาสให้ ชินโซ อาเบะ นายกรัฐมนตรีแห่งญี่ปุ่น เข้าเฝ้า ซึ่งทรงมีพระดำรัสชื่นชมสวนดอกไม้ในพระราชวังอิมพิเรียล โดย ซายาโกะ คูโรดะ อดีตเจ้าหญิงแห่งญี่ปุ่น ร่วมเข้าเฝ้าพระองค์ที่พระราขวังด้วย ต่อมา เจ้าชายฟูมิฮิโตะ เจ้าอากิชิโนะ และ เจ้าหญิงคิโกะ พระชายาในเจ้าชายฟูมิฮิโตะ ได้นำเสด็จเยือนชมเมืองต่างๆในประเทศ อาทิ โตเกียว โอกินาวะ (เมือง) ไซตามะ อิชิกะวะ โอซากะ ซึ่งรวมระยะเวลา 8 วัน ก่อนจะเสด็จกลับ
11 - 18 สิงหาคม ค.ศ. 2018 เสด็จเยือนจอร์แดน ในการนี้ สมเด็จพระราชินีรานยาแห่งจอร์แดน เสด็จพระราชดำเนินไปทรงรับเคาน์เตสแห่งปารีส ณ ท่าอากาศยานเอ็บบัดดี เมืองอัมมาน จากนั้น สมเด็จพระราชินีแห่งจอร์แดน นำเสด็จเคาน์เตสแห่งปารีสเข้าเฝ้าทูลละอองธุลีพระบาท สมเด็จพระราชาธิบดีอับดุลลอฮ์ที่ 2 แห่งจอร์แดน ณ พระราชวังหลวง ในโอกาสนี้ สมเด็จพระราชาธิบดีทรงมีพระราชดำรัสถึงพระอาการประชวรของ เจ้าชายอ็องรี เคานต์แห่งปารีส พระสวามี โดยถามถึงด้วยความห่วงใย จากนั้นเมื่อเฝ้าทูลละอองธุลีพระบาทสมเด็จพระราชาธิบดีแล้ว เคาน์เตสแห่งปารีส เสด็จเยือนมหาวิทยาลัยอัมมาน โดยประชุมเรื่องโครงการแม่บ้านทหาร ที่พระองค์ทรงรับไว้ในพระอุปถัมภ์ โดยในการนี้ มีพระบรมวงศ่นุวงศ์แห่งจอร์แดนร่วมประชุมด้วย อาทิ สมเด็จพระราชินีรานยาแห่งจอร์แดน เจ้าชายฮุสเซน บินอัลอับดุลลาห์ มกุฎราชกุมารแห่งจอร์แดน เจ้าหญิงอิลา บินต์ ฮุสเซน เจ้าชายไฟซาห์ บิน ฮุสเซน เจ้าหญิงอเลีย ทาบับ เจ้าชายกาห์ซี บิน มูฮัมหมัด เจ้าหญิงฟาร์ยา อัล-มูฮัมหมัด และเมื่อวันที่ 18 สิงหาคม สมเด็จพระราชาธิบดีและสมเด็จพระราชินีแห่งจอร์แดน ทรงพระกรุณาโปรดเกล้าโปรดกระหม่อมให้ เจ้าชายฮุสเซน บินอัลอับดุลลาห์ มกุฎราชกุมารแห่งจอร์แดน และ เจ้าหญิงกีดา อัล-เฏาะลาล เฝ้าส่งเสด็จ
หลังจากนั้นเสด็จเยือนต่างประเทศ จำนวน 6 ครั้งของพระองค์นั้น ก็มิมีการเสด็จเยือนต่างประเทศใดอีก เนื่องจากพระพลานามัยของพระองค์เองและภาระหน้าที่ที่ต้องทำงานเพื่อประเทศชาติ ดังพระดำรัส
โลกแห่งปัจจุบัน การไปต่างชาติเยี่ยมเยือนเขานั้นสำคัญ เป็นการกระชับมิตรไมตรีต่อกัน แต่คงเห็นแล้วว่าทุกวันนี้ทั่วโลกต่างมีมิตรภาพที่ดีต่อกัน เราจึงมีความเห็นไม่ไปไหนอีก และหันมองกลับมาพัฒนาประเทศ ทำงานเพื่อพี่น้องชาวฝรั่งเศส